Regerungsbezirk Lümborg

duum|Regerungsbezirk Lümborg (bruun) in Neddersassen 1978 mit de söss Landkreisen, de dor tohöört
duum|Regerungsbezirk Lümborg (bruun) in Neddersassen na 1978 mit de ölven Landkreisen, de dor tohöört
De Regerungsbezirk Lümborg weer bet 2004 een von de toletzt veer neddersassischen Regerungsbezirken. De Seet weer Lümborg. He harr Stand 30. September 2004 1.702.179 Inwahners op en Rebeed von 15.507,13 km².

 Historie 

De Regerungsbezirk Lümborg is an’n 1. April 1885 grünnt worrn, as de Landdrostien in dat fröhere Königriek Hannover (siet 1866 prüüßsche Provinz Hannover) oplööst un in Regerungsbezirke ümwannelt worrn sünd. Prüßen weer al siet 1815 in Regerungsbezirke indeelt un dat is 1885 för Hannover denn nahaalt worrn. De Regerungsbezirk Lümborg is ut de Landdrostie Lümborg billt worrn. De olen Ämter sünd dor denn bi to wat gröttere Kreise tohoopleggt worrn. De Landdrostie Lümborg harr to disse Tied üm un bi 377.000 Inwahners.HGIS Multimedia Staatsarchiv: Landdrostie Lümborg

1885 hebbt to’n Regerungsbezirk Lümborg de dree Stadtkreise Celle, Horborg un Lümborg un de 13 Landkreise Bleikd, Borgdörp, Celle, Dannenbarg, Fambossel, Gifhorn, Horborg, Isenhagen, Lüchow, Lümborg, Soltau, Ülzen un Winsen tohöört. Bi de Kreisreform von 1932 is de Tall Landkreise op negen dalgahn. Bleikd is en Deel von’n Kreis Lümborg worrn, Isenhagen von Gifhorn, Lüchow von Dannenbarg un Winsen von Horborg.

1937 is dör dat Groot-Hamborg-Gesett de gröttste Stadt in’n Regerungsbezirk, Horborg-Willemsborg, an de Stadt Hamborg gahn un weer nich mehr Deel von’n Regerungsbezirk. 1951 is Wulfsborg kreisfre’e Stadt worrn un weer denn nich mehr Deel von’n Landkreis Gifhorn.

An’n 1. März 1974 hett de Regerungsbezirk Lümborg dat Rebeed von’n Landkreis Borgdörp an’n Landkreis Hannover in’n Regerungsbezirk Hannover afgeven.

Bi de Kreisreform, de in Neddersassen an’n 1. August 1977 maakt worrn is, sünd en Reeg Kreise to gröttere tohoopslaten worrn. De Landkreis Soltau is dorbi Deel von’n Landkreis Soltau-Fambossel worrn, de Stadtkreis Celle is Deel von’n Landkreis Celle worrn un de Stadtkreis Lümborg von’n Landkreis Lümborg.

An’n 1. Februar 1978 is dat Rebeed von’n Regerungsbezirk Stood mit de fiev Landkreise Cuxhoben, Oosterholt, Rodenborg, Stood un Veern denn an’n Regerungsbezirk Lümborg gahn. De Regerungsbezirk Stood is oplööst worrn. De Landkreis Gifhorn un de Stadt Wulfsborg sünd na’n Regerungsbezirk Bruunswiek wesselt.

De Regerungsbezirke in dat Land Neddersassen bestünnen bet to’n 31. Dezember 2004. Mit den 1. Januar 2005 sünd all Regerungsbezirke in Neddersassen mit de Bezirksregerungen oplööst worrn.§ 1 von Artikel 1 (Gesett över dat Oplösen von de Bezirksregerungen) von dat Gesett för dat Moderniseren von de Verwaltung in Neddersassen In Lümborg is dat fröhere Gebüüd von de Bezirksregerung in „Behördenzentrum Op de Huud“ ümdöfft worrn, in dat siet 1. Januar 2005 16 Behörden ünnerbröcht sünd, ünner annern de Neddersassische Landsschoolbehörd, de Polizeidirekschoon Lümborg, da Landsamt för Bezüge un Versorgung un dat Landsamt för Sozialsaken. An de Steed von de Regerungsvertretung, de 2005 inricht worrn is, sünd 2014 Regionalbeopdragte för dat Rebeed von’n olen Regerungsbezirk Lümborg in de Grenzen von 1978 bet 2004 beropen worrn.

 InwahnersM. Rademacher Geschichte on Demand Daten der Kreise der Provinz Hannover 

 Landkreis Inwahners1890 Inwahners1900 Inwahners1910 Inwahners1925 Inwahners1933 Inwahners1939 Inwahners1950 Inwahners1960 Inwahners1969 Inwahners1980 Stadt Lümborg 20.665 24.693 27.790 28.899 31.171 33.535 58.139 58.600 59.900 Bleikd 20.862 20.299 20.053 19.654 Lümborg 19.940 20.683 22.567 24.078 44.103 46.448 65.356 55.800 63.200 131.700 Borgdörp 35.766 41.381 49.777 58.409 57.225 61.406 114.934 113.600 138.100 Stadt Celle 18.901 19.883 23.263 25.545 27.734 35.622 59.667 56.500 56.300 Celle 29.661 31.577 39.290 45.987 47.821 52.305 101.655 94.100 104.800 165.300 Lüchow 29.407 28.762 29.225 29.879 Dannenbarg 14.237 13.663 13.560 13.317 Lüchow-Dannenbarg 41.246 40.530 72.741 52.500 50.700 48.700 Fambossel 26.221 27.805 30.762 34.410 35.140 39.985 72.482 59.700 62.800 Soltau 16.753 19.986 22.517 25.099 26.736 32.469 64.480 60.700 67.000 Soltau-Fambossel 126.800 Isenhagen 16.402 17.846 20.358 22.036 Gifhorn 30.828 34.097 37.208 39.174 62.302 71.335 144.959 117.800 136.800 Stadt Horborg 35.081 49.153 67.025 73.212 112.593 Winsen 23.800 26.389 30.039 31.610 Horborg 36.736 48.805 60.755 69.308 78.499 65.031 120.270 113.200 147.000 184.400 Ülzen 44.833 47.576 52.216 56.998 57.711 61.382 117.614 95.400 95.700 95.600 alltohoop 420.093 472.598 546.405 597.615 622.281 540.048 992.297 877.900 982.300 752.500

 Regerungspräsidenten 

 1885–1886: Hermann von Borries
 1886–1890: Georg Lodemann
 1890–1899: Axel von Colmar
 1900–1908: Karl Friedrich von Oertzen
 1908–1914: Adolf Heinrichs
 1914–1917: Hermann Freiherr von Ziller
 1917–1922: Carl Mauve
 1923–1927: Hans Krüger
 1927–1928: Hermann Lüdemann
 1928–1932: Christian Herbst
 1932–1934: Franz Hermann Reschke
 1934–1944: Kurt Matthaei
 1944–1945: Fritz Herrmann
 1946–1950: Walter Harm
 1950–1954: Helmuth Andreas Koch
 1954–1962: Erich Krause
 1962–1970: Fritz Kaestner
 1971–1976: Hans-Rainer Frede
 1976–1981: Rolf Wandhoff
 1981–1990: Klaus Becker
 1990–1993: Manfred Imgart
 1993–1994: Birgit Pollmann
 1994–2002: Ulrike Wolff-Gebhardt
 2002–2003: Birgit Honé
 2003–2004: Bernd Hufenreuther

 Footnoten 

Kategorie:Neddersassen
Kategorie:Regerungsbezirk